મોરચો બાંધવા માટે મુખ્ય વિરોધ પક્ષોના આગેવાનો તનતોડ મહેનત કરી રહ્યા છે તેમ ભાજપ પણ પોતાના સાથીઓને ટકાવી રાખવા અને નવા સાથીઓની શોધ માટે મથામણ કરશે જ અને કેન્દ્રમાં અને 15 રાજ્યોમાં સત્તા ધરાવનાર ભાજપ પોતાના જૂના સાથીઓને રાજી રાખવા અને નવા સાથીઓને મેળવવા માટે જે અને જેટલું આપી શકે તેટલું કોંગ્રેસ આપી શકે તેમ નથી. કોને, કેટલું, ક્યારે અને કેવી રીતે મળે છે તેની ગણતરી રાજકારણમાં તોડજોડની મુખ્ય ગણતરી હોય છે. આજે પણ રાહુલ ગાંધી જેટલા ઉત્સાહથી ચૂંટણીની ઝુંબેશ ચલાવી રહ્યા છે તેટલો સક્રિય ઉત્સાહ અન્ય આગેવાનોમાં દેખાતો નથી.